Mary Hopkin

**Mary Hopkin** () er ein walisisk songar, mest kjend for listetopparen «Those Were the Days», produsert av Paul McCartney.

Hopkin vart fødd i Pontardawe i Wales, og snakka walisisk då ho voks opp. I heimbyen starta ho ein lokal karriere som  folkemusikksongar  før ho vart «oppdaga» av Twiggy og vart ein av dei første artistane til å få kontrakt på The Beatles sitt nyoppretta plateselskap Apple Records.

Singlen hennar «Those Were The Days», ein gammal folkesong, vart produsert av Paul McCartney og sloppen i Storbritannia den 30. august 1968 (med katalognummer «APPLE 2»). Trass i konkurranse frå artisten Sandie Shaw, som òg gav ut denne songen som singel, nådde Hopkin sin versjon førsteplassen i Storbritannia og andreplassen i USA.

Den 21. februar 1969 kom debutalbumet hennar *Postcard* ut, igjen produsert av McCartney. Det hadde tre coverversjonar av Donovan sine songar, som spelte på albumet: «Lord Of The Reedy River», «Happiness Runs» og «Voyage of the Moon», I tillegg òg ein song frå George Martin. McCartney takka for hjelpa ved å spele tamburin og kore på den neste singelen til Donovan, den anemiske «Atlantis» som vart sloppe seint i november og nådde 23. plass.

Den neste singelen til Hopkin var «Goodbye», ein Lennon-McCartney-song som eigentleg var skriven av McCartney åleine. Singelen vart utgjeven 28. mars 1969 (*«APPLE 10»*), og nådde ein andreplass. Songen var òg utgjeve med på plata med filmmusikken til *[[Blade Runner]]*. «Goodbye» vart aldri offisielt utgjeven av The Beatles, men ein demoversjon finst på einskilde Beatles-piratplater.

Hopkin representerte Storbritannia i Eurovision Song Contest 1970 der ho song «Knock Knock, Who's There» som oppnådde andreplass, akkurat slått av «All Kinds of Everything» ved irske Dana. Som singel (*«APPLE 26»*) nådde Hopkin-songen andreplass i Storbritannia.

Etter å ha gifta seg med plateprodusent Tony Visconti i 1971 trekte Mary Hopkin seg tilbake frå musikkindustrien for å konsentrere seg om familien sin. Ho kora på «Sound and Vision» på David Bowie-albumet *[[Low]]* i 1977. Ho vart skild frå Visconti i 1981.

## Verkliste
(LP-ar og CD-ar)
* *Post Card* Apple Records (1969)
* *Earth song / Ocean song* Apple Records (1970)
* *Those Were The Days* Apple Records (1970)
* *The Welsh World of Mary Hopkin* Decca  (1970)
* *Spirit* Trax (1989)
* *Live At The Festival Hall* *MHM* 1972 (2005)
* *y caneuon cynnar* Sain (Recordiau) 1968 (1996)
* *Valentine* *MHM* 1973/1983 (2007)
* *Recollections* *MHM* 1973/1983 (2008)
* *Christmas songs* *MHM* 1972 (2008)
* *Now and Then* *MHM* 1973/1983 (2009)
* *Blodeugerdd: Song of the Flowers - An Anthology of Welsh Music and Song* (samlealbum) (2009)
* *You look familiar* med Morgan Visconti (2010)

### Samarbeid
 
* «Where's Jack?» og «Last Moments» på *Where's Jack*, filmmusikk (1969)
* «For All My Days» på *Kidnapped*, filmmusikk (1969)
* «Beyond The Fields We Know» på *The King of Elfland's daughter* med Bob Johnson, Pete Knight og fleire (1977)
* «Rachel's song» på *[[Blade Runner]]*, filmmusikk (1982)
* «Under Milk Wood» med Freddie Jones (1988)
* To songar på *Norwegian Wood* R.A.M. Pietsch (1988)
* «Evolution» og «The Circle» på *The Collector* av Marc Cerrone (1988)
* Éin song på *Back to Bach* av Julian Colbeck, E.G. Records (1992)
* «Love Belongs Right Here» på *Black and White* med Brian Willoughby (1998)
* «Those Were The Days» med Dolly Parton (2005)
* «I Am not» med Jessica Lee Morgan, dotter hennar (2010)

## Kjelder

**Denne artikkelen bygger på «[[:nb:Mary Hopkin|Mary Hopkin]]» frå ,  den 8. mai 2011.*  
 

## Bakgrunnsstoff
*Offisiell nettstad
* Fanside